recursal/SuperWikiNEXT-32B huggingface dataset:
**பரம்**(ஆங்கிலம்: PARAM) என்பது இந்தியாவில் உருவாக்கப்பட்ட மீத்திறன் கணினி, இது இந்தியாவிலுள்ள மத்திய அரசின் மத்திய உயர்கணிணி மேம்பாட்டு மையத்தால்(சிடாக்) வடிவமைத்து உருவாக்கப்பட்டது ஆகும். '**பரம்'** என்ற வடமொழி சொல்லுக்கு *ஒப்புயர்வற்ற, தனிமுதன்மையான* என்று பொருள். பரம் என்ற பொதுப்பெயருடன் தொடர்ந்து பல மீத்திறன் கணினிகளை சிடாக் பல்வேறு காலகட்டங்களில் உருவாக்கி வருகிறது. இந்த வரிசையில் கடைசியாக உருவாக்கப்பட்டு சமீபத்தில் வந்த(பிப்ரவரி 8, 2013) மீத்திறன் கணினி பரம் யுவா II ஆகும். பரம் யுவா II 500 டெரா பிளாப்(tera flops) சக்தியுடன், 200 டெரா பைட்(tera byte) தேக்குத்திறனும் உடையது.

வரலாறு
------

இந்தியாவின் மீது விதிக்கப்பட்டிருந்த ஆயுத தடையாணையின் காரணமாக மீத்திறன் கணினிகளை உருவாக்கிவந்த கிரே கம்ப்யூட்டர்ஸ்(Cray computers) அதன் தொழில்நுட்பங்களையும், மீத்திறன் கணினிகளையும் இந்தியாவிற்கு தரமறுத்தது. இதன் காரணமாக 1980-ல் இந்திய அரசு உள்நாட்டிலேயே மீத்திறன் கணினிகள் மற்றும் அதை உருவாக்கும் தொழில்நுட்பத்தை வளர்ப்பதற்கான ஒரு திட்டத்தை கொண்டுவந்தது. இதை நிறைவேற்றவும், மீத்திறன் கணினித்துறையில் தன்னிறைவை அடையும் வகையிலும் 1988-ல் முனைவர். விஜய் பாட்கர்(Dr. Vijay Bhatkar) அவர்களை இயக்குனராகக்கொண்டு மத்திய உயர்கணிணி மேம்பாட்டு மையதை(சிடாக்) உருவாக்கியது. 1990-ல் மூல முன்மாதிரி வடிவம் உருவாக்கப்பட்டு, சூரிச்-சில் நடந்த மீத்திறன் கணினி மாநாட்டில் காட்சிபடுத்தப்பட்டது. இறுதியாக 1991-ல் பரம் 8000 உருவாக்கப்பட்டது, இதுதான் இந்தியாவின் முதல் மீத்திறன் கணினியாகும்.

பரம் வரிசையில் பல்வேறு காலகட்டங்களில் வந்த மீத்திறன் கணினிகள்
-------------------------------------------------------------

* பரம் 8000
* பரம் 8600
* பரம் 9900/SS
* பரம் 10000
* பரம் பத்மா
* பரம் யுவா
* பரம் யுவா II

பரம் யுவா II சிடாக்-கினால் 3 மாதங்களில், 16 கோடி ரூபாய்($3 மில்லியன் அமெரிக்க டாலர்) செலவில் உருவாக்கப்பட்டு பிப்ரவரி 8 2013 அன்று நாட்டிறக்கு அர்பணிக்கப்பட்டது. உச்சபட்சமாக 524 டெரா பிளாப் வேகத்தில் செயல்படும் இந்த மீத்திறன் இதற்கு முன் வந்த பரம் யுவாவை விட 35% குறைந்த அளவு ஆற்றலையே எடுத்துக்கொள்கிறது. பரம் யுவா II லின்பாக் தரமுறையின் படி 360.8 டெரா பிளாப் அளவிற்கு தொடர்ந்த திறனை வெளிப்படுத்தும். இந்தியாவில் 500 டெரா பிளாப் வேகத்தைவிட அதிகமாக செயல்படும் திறனுடைய முதல் மற்றும் ஒரே மீத்திறன் கணினி இதுவே. இது வானியல், உயில்தகவலியல், வானிலை கணிப்பு, பூகம்பம் மற்றும் நில அதிர்வு, வானூர்திப் பொறியியல், அறிவியல் தகவல் பகுப்பாய்வு போன்ற ஆராய்ச்சிகளில் பயன்படுத்தப்படும். இந்தியாவின் முக்கிய கல்வி நிலையங்களான ஐஐடி, என்ஐடி போன்றவை இக்கணினியை தேசிய அறிவுசார் வலையிணைப்பின் மூலம் பயன்படுத்தும்.

உசாத்துணைகள்
------------

1. ↑  "பரம் யுவா II". 05 மார்ச்சு 2013 அன்று பார்க்கப்பட்டது. Check date values in: `|accessdate=` (உதவி)
2. ↑  "சிடாக் உருவாக்கம் மற்றும் இந்தியாவின் முதல் மீத்திறன் கணினி". ஃபிப்ரவரி 11, 2013 அன்று பார்க்கப்பட்டது. Check date values in: `|accessdate=` (உதவி)
3. ↑  "பரம் யுவாவின் பயன்பாட்டு விவரங்கள்". 05 மார்ச்சு 2013 அன்று பார்க்கப்பட்டது. Check date values in: `|accessdate=` (உதவி)
**மாக் ஒஎஸ் எக்ஸ் லயன் 10.7** ( Mac OS X Lion Version 10.7) ஆனது மாக் இயங்கு தள வரிசையில் எட்டாவதும், இறுதியாகவும் மாக் கணினிகளுக்கும் செர்வர்களுக்கும் வெளி வந்த பதிப்பாகும். பெப்ரவரி 24, 2011 அன்று, இதன் முதல் மாதிரிப்பதிப்பு (11A390) ஆப்பிள் டெவலபேர் (Developer ) வலைப்பின்னல் சந்தாதாரர்களுக்கு வெளியிடப்பட்டது. இதன் வர்த்தக வெளியீடு ஜூலை 21, 2011 அன்று உத்தியோகப்பூர்வமாக வெளிடப்பட்டது. இதன் முதல் நாள் விற்பனை ஆனது 1 மில்லியனுக்கும் அதிகம் என ஆப்பிள் நிறுவனம் அறிவித்துள்ளது. தற்போது வாங்கும் ஒவ்வொரு ஆப்பிள் ஐ மாக், மற்றும் ஆப்பிள் மடிக் கணணிகளுடனும் இது ஏற்கனவே நிறுவப்பட்டு வருகிறது.

வன்பொருள் ஆதரவு (Hardware Support)
----------------------------------

இதன் முதல் மாதிரிப்பதிப்பு ஆப்பிள் கணினிகளுடன் விற்பனை செய்யப்பட்ட திட நிலை வன்தகடுகளுக்கு (SSD ) ஆதரவு வழங்குமாறு வெளியானது எனினும் மற்றைய திட நிலை வன்தகடுகளுக்கு இன்றுவரை ஆதரவு அளிக்கும் வகையில் எந்த புதிய அப்டேட் களையும் ஆப்பிள் வெளிவிடவில்லை .

### இயங்க தேவையான குறைந்தபட்ச வன்பொருள்

* x86-64 மின்செயலி (CPU)
* குறைந்தபட்சம் 2 GB நினைவகம்
* குறைந்தபட்சம் 7 GB வெற்று வன்தகட்டு இடம்

பயனர் இடைமுகம் மாற்றங்கள்
-------------------------

மீள்வடிவமைக்கபட்ட அக்வா பயனர் இடைமுகம்(Aqua user interface) கூறுகள்.
**விருமாண்டி தேவர்** என்பவர், இந்தியாவில் 60,000 ஆண்டுகளுக்கு முன் தோன்றிய மனிதர்களின் எம் 130 மரபணுவை கொண்ட ஆதி மனிதர் என்று விஞ்ஞானிகளால் அறிவிக்கப்பட்டவர்.

வரலாறு
------

2005 ஆம் ஆண்டிலிருந்து மரபியல் நிபுணர் ஸ்பென்ஸர் வெல்ஸ் (Spencer Wells
[*தொடர்பிழந்த இணைப்பு*]) அவர்கள் ஒத்த மரபணுக்களைக் கொண்ட மனிதர்களை கண்டுபிடிப்பதில் ஈடுப்பட்டு வருகிறார். 70,000 ஆண்டுகளுக்கு முன்பு, ஆப்பிரிக்காவில் இருந்து இடம்பெயர்ந்த மக்களின் மரபணுவை தேடி தன் ஆய்வை தொடங்கினார். கடலோர பகுதிகளின் வழியாகத்தான் முதன் முறையாக மக்கள் இடப் பெயர்ச்சி நடந்தது என்பதைக் கண்டுபிடித்துக் கூறிய மதுரை காமராஜர் பல்கலைக்கழகத்தின் ஆய்வுக் குழுவின் தலைவர் பிச்சப்பன் அவர்கள், இந்தியாவில் இந்த ஆய்வில் முக்கியப் பங்கு வகித்துள்ளார்.

ஆக்ஸ்போர்ட் ஆய்வு பல்கலைக்கழகத்துடன் இணைந்து, உலகில் உள்ள பல லட்சம் மனிதர்களிடம் இருந்து டிஎன்ஏ மாதிரிகளை எடுத்து, இந்தக் குழு ஆய்வு செய்து வந்துள்ளனர்.

இந்த ஆய்வில், தமிழ்நாட்டின், மதுரை மாவட்டம், ஜோதிமாணிக்கம் கிராமத்தில், கள்ளர் மரபை சேர்ந்த ஆண்டிதேவர், அமராவதி அம்மாள் அவர்களின் மகன் விருமாண்டித் தேவரின் ஜீன், கிட்டத்தட்ட 70,000 ஆயிரம் ஆண்டுகளுக்கு முன்பு இந்தியாவில் குடியேறிய ஆப்பிரிக்க மனிதர்களின் ஜீன்களோடு ஒத்துப் போவதாக இக்குழுவினர் கண்டுபிடித்துள்ளார்கள். 
இவரது ஜீன் எம் 130 ரக ஜீனாகும். இதுதான் இந்தியாவில் தற்போதைய தேதியில் மிகவும் பழமையான ஜீன் என்றும் ஆய்வாளர்கள் கூறுகிறார்கள். ஆஸ்திரேலியாவிலும் எம் 130 ரக ஜீன் உடையவர்கள் வனப்பகுதியில் இப்போதும் வாழ்ந்து வருவதாக இந்த ஆய்வு கூறுகிறது.

இந்தக் கண்டுபிடிப்பின் மூலம் இந்தியாவில் குடியேறிய முதல் மனிதனின் வாரிசு என்ற பெருமையைப் பெறுகிறார் விருமாண்டி தேவர்.

விருமாண்டி தேவர், சிஸ்டம் அட்மினிஸ்டிரேட்டராக வேலை பார்த்து வருகிறார். மதுரை காமராசர் பல்கலைக்கழகத்தில் எம்சிஐஎஸ்சி முதுகலையும், எம்.சி.ஏ.யும் தேர்ச்சி பெற்று ஆய்வுப் படிப்பினை நிறைவு செய்ய இருக்கிறார். இவரது மனைவி செல்வி என்பவராவார்.

மேற்கோள்
--------

1. ↑  "விருமாண்டி ஒரு விவாத மனிதன்". *தினமலர்*. 2013-07-17.. பார்த்த நாள்: 2020-11-20.
2. ↑   *The Landmark DNA Quest to Decipher Our Distant Past*. Notion Press. 2006. பக். 415. .
3. ↑  "Journey of a man". *இந்தியன் எக்சுபிரசு*. 2006-06-17. .
4. ↑   *History of Medical and Spiritual Sciences of Siddhas of Tamil Nadu*. Notion Press. 2016. பக். 415. .
5. ↑  "Geneticists identify first Indians". *ஹிந்துஸ்தான் டைம்ஸ்*. 2008-04-02. .
6. ↑  "Evidence of first Indian in TN". *zeenews*. 2008-04-16. .
7. ↑  "In our blood". *தி பயனியர்*. 2017-02-19. .
8. ↑  "ஆதி தமிழர்". *Dailyhunt*. 2018-03-16.. பார்த்த நாள்: 2020-11-20.
9. ↑  "விருமாண்டி தேவர்". *The Hindu*. 2014-07-29.. பார்த்த நாள்: 2020-11-20.
மாக்காசார் நீரிணை
**மாக்காசார் நீரிணை** (Makassar Strait) என்பது, இந்தோனீசியத் தீவுகளான போர்னியோவுக்கும், சுலவேசிக்கும் இடையில் அமைந்துள்ள நீரிணையாகும். வடக்கில் இது செலெபெசுக் கடலுடனும், தெற்கில் சாவாக் கடலுடனும் இணைகிறது. போர்னியோவின் மகாக்கம் ஆறு இந்த நீரிணைக்குள்ளேயே கலக்கிறது. இந்த நீரிணையில், போர்னியோத் தீவில் பாலிக்பாப்பான் துறைமுகமும், சுலவேசித் தீவில் மாக்காசார், பாலு ஆகிய துறைமுகங்களும் உள்ளன. மகாக்கம் ஆற்று வழியே நீரிணையில் இருந்து 48 கிமீ தொலைவில் சமாரிண்டா நகரம் அமைந்துள்ளது.

மலாக்கா நீரிணை ஊடாகச் செல்ல முடியாத அளவு பெரிய கப்பல்கள் செல்வதற்கான ஒரு வழியாக இந்த நீரிணை பயன்படுத்தப்படுகிறது.

அளவு
----

பன்னாட்டு நீரியல்வரைவு நிறுவனம் மாக்காசார் நீரிணையை, கிழக்கிந்தியத் தீவுக்கூட்ட நீர்பகுதியில் உள்ள ஒன்று என வரையறுக்கிறது. இந்நிறுவனத்தின் வரையறைகளின்படி மாக்காசார் நீரிணையின் எல்லைகள் வருமாறு::

போர்னியோவின் கிழக்குக் கரைக்கும், சுலவேசியின் மேற்குக் கரைக்கும் இடையில், வடக்கில் போர்னியோவில் உள்ள தாஞ்சோங் மாங்காலிகாதையும் (1°02′N 118°57′E﻿ / ﻿1.033°N 118.950°E﻿ / 1.033; 118.950), சுலவேசியில் உள்ள இசுத்துரோமன் காப்பையும் (1°20′N 120°52′E﻿ / ﻿1.333°N 120.867°E﻿ / 1.333; 120.867) இணைக்கும் கோட்டையும், தெற்கில் சுலவேசியின் தென்மேற்கு அந்தலை (5°37′S 119°27′E﻿ / ﻿5.617°S 119.450°E﻿ / -5.617; 119.450), தானா கேக்கேயின் தெற்குப் புள்ளி, லாவுத் தீவின் தெற்கு முனை (4°06′S 116°06′E﻿ / ﻿4.100°S 116.100°E﻿ / -4.100; 116.100), அத்தீவின் மேற்குக் கரையில் உள்ள தாஞ்சோங் கிவி, போர்னியோவில் உள்ள தாஞ்சோங் பெட்டாங் (3°37′S 115°57′E﻿ / ﻿3.617°S 115.950°E﻿ / -3.617; 115.950) ஆகியவற்றை இணைக்கும் கோடுகள் என்பன நீரிணையின் எல்லைகளாக உள்ளன.

மேற்கோள்கள்
-----------

1. ↑  "Limits of Oceans and Seas, 3rd edition" (PDF). International Hydrographic Organization. 1953. 8 அக்டோபர் 2011 அன்று மூலம் (PDF) பரணிடப்பட்டது. 7 February 2010 அன்று பார்க்கப்பட்டது.
**கி. விஜயகுமார்** முன்னாள் இந்திய காவல் பணி அதிகாரி ஆவார். இவரது தலைமையிலான சிறப்புக் காவல் படையினர் சந்தன கடத்தல் வீரப்பனை 2004 ஆம் ஆண்டு சுட்டுக் கொன்றனர். இதன் மூலம் இவரது புகழ் மக்களிடையே பரவிற்று.

ஆரம்ப வாழ்கை
------------

விஜயகுமார் செப்டம்பர் 15, 1952 ஆம் ஆண்டு கிருஷ்ணன் நாயர், கௌசல்யா தம்பதிக்கு இரண்டாவது மகனாகப் பிறந்தார். இவர் செயின்ட் ஜோசப் கல்லூரி திருச்சிராப்பள்ளியில் இளங்கலை பட்டமும், மெட்ராஸ் கிறிஸ்டியன் கல்லூரியில் முதுகலைப் பட்டமும் பெற்றார். இவர் 1975ஆம் ஆண்டு இந்தியக் காவல் பணிக்குத் தேர்வானார். இவரது தந்தை ஒரு ஓய்வு பெற்ற போலீஸ் அதிகாரி ஆவார்.

பணிகள்
------

விஜயகுமார், திருச்சி மற்றும் பட்டுக்கோட்டையில் துணைக் கண்காணிப்பாளராகவும், 1977 முதல் 1985 வரை காவல் கண்காணிப்பாளராக தர்மபுரியிலும் பணியாற்றினார். தர்மபுரியில் பணியாற்றிய காலத்தில் வால்டர் தேவாரத்துடன் இணைந்து பணியாற்றினார்.

இவர் 2008 ஆம் ஆண்டு ஹைதராபாத்தில் உள்ள சர்தார் வல்லபாய் பட்டேல் தேசிய காவல் அகாடமிக்குத் தலைமைப் பொறுப்பேற்றார். அதே போல் இந்தியாவின் துணை இராணுவப் படைகளிலேயே மிகப்பெரிய படையான சி.ஆர்.பி.எஃப் க்கு 2010 முதல் 2012 வரை தலைமை தாங்கினார்.

2012-இல் ஓய்வு பெற்ற விஜயகுமார், திசம்பர் 2012 முதல் இந்திய உள்துறை அமைச்சகத்தில் சிறப்பு பாதுகாப்பு ஆலோசகராகப் பணியாற்றினார். பின்னர் சூன் 2018 முதல் அக்டோபர் 2019 முடிய ஜம்மு காஷ்மீர் ஆளுநரின் உள்துறை ஆலோசகராக இருந்தார். 6 6 திசம்பர் 2019 அன்று இந்திய உள்துறை அமைச்சகத்தின் ஜம்மு காஷ்மீர் மற்றும் நக்சல்வாதிகள் இருக்கும் பகுதிகளுக்கான பாதுகாப்பு ஆலோகராக நியமனம் செய்யப்பட்டுள்ளார். இந்தப் பதவியில் அவர் ஓராண்டு இருப்பார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-07-23 அன்று மூலம் பரணிடப்பட்டது. 2014-10-08 அன்று பார்க்கப்பட்டது.
2. ↑  "அமித்ஷாவின் ஆலோசகராக முன்னாள் போலீஸ் அதிகாரி விஜயகுமார் நியமனம்". 2019-12-06 அன்று மூலம் பரணிடப்பட்டது. 2019-12-06 அன்று பார்க்கப்பட்டது.
3. ↑  பட்டுக்கோட்டை ஏஎஸ்பி முதல் அமித் ஷா ஆலோசகர் வரை: யார் இந்த விஜயகுமார்?

வெளி இணைப்புகள்
---------------
**பரம்பூர்** (*Parambur*) என்பது தமிழ்நாடு புதுக்கோட்டை மாவட்டம் இலுப்பூர் தாலுகா,அன்னவாசல் ஒன்றியத்தில் அமைந்துள்ள கிராமம். இவ்வூரானது புதுக்கோட்டையிலிருந்து சுமார் 25கிமீ தொலைவிலும், அன்னவாசலில் இருந்து சுமார் 8கி.மீ தொலைவிலும் அமைந்துள்ளது.

மொழி
----

தமிழ்,கன்னடம்,சௌராஷ்டிரம் போன்ற மொழிகள் இங்குள்ள மக்களால் பேசப்படுகிறது.

சமயம்
-----

இந்து,முஸ்லீம்,கிறித்தவ மதத்தைச் சேர்ந்தவர்கள் இங்கு சமய வேறுபாடின்றி ஒற்றுமையோடு வாழ்ந்து வருகின்றனர்.

கோவில்கள்
---------

சிவன்கோவில், 
பெருமாள் கோவில்,
ஆகாசக்கருப்பர்,
அய்யனார், 
பகவதி அம்மன்,
மந்தையம்மன்,
பிடாரி அம்மன்,
தேரடிக்கருப்பர்,
கிருஷ்ணன் கோவில்,
மதுரைவீரன்,
கன்னிமார் கோவில் மற்றும் இஸ்லாமியர்களின் மசூதி,கிறித்தவர்களின் தேவாலயம் போன்றவையும் இங்கு அமைந்துள்ளது.

பள்ளிகள்
--------

ஊராட்சி ஒன்றிய தொடக்கப்பள்ளி ஒன்றும், அரசு மேல்நிலைப்பள்ளி ஒன்றும் இங்கு அமைந்துள்ளது.

மருத்துவமனை
-----------

தரம்உயர்த்தப்பட்ட அரசு ஆரம்ப சுகாதார மருத்துவமனை ஒன்று அமைந்துள்ளது.

தொழில்
------

விவசாயம், கிரானைட் கல்குவாரி, கூலி, செயற்கை வைரம் பட்டை தீட்டுதல் (2006ஆம் ஆண்டு வரை.தற்போது நலிவடைந்த நிலையில்) மக்களின் பிரதான தொழிலாக இருந்து வருகிறது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
மாக்சு டெக்மார்க்
**மாக்சு டெக்மார்க்** ( Max Erik Tegmark 5 மே 1967) என்பவர் சுவீடிய அமெரிக்க அண்டவியலாளர் ஆவார்.
எம். ஐ. டி. என்று கூறப்படும் மசாசூசெட்ஸ் தொழில்நுட்ப நிறுவனத்தில் பேராசிரியராக இருக்கிறார். பவுன்டேசனல் கொஸ்டின்ஸ் நிலையத்தில் அறிவியல் இயக்குனராகவும்  உள்ளார். மேலும் பியூச்சர் ஆப் லைப் இன்ஸ்டிடியூட் என்பதைத் தோற்றுவித்தவர்களில் மாக்சு டெக்மார்க் ஒருவர் ஆவார்.

அவுர் மேதமெடிக்கல் யூனிவர்ஸ் என்ற நூலையும்   செயற்கை   நுண்ணறிவு பற்றிய ஒரு நூலையும் எழுதியுள்ளார். செயற்கை நுண்ணறிவு வளர்ச்சியினால் உண்டாகும் இன்னல்களை பற்றி ஆராய்வதற்காக
எலான் மசுக் என்ற அமெரிக்கத் தொழில் முனைவோர்  மாக்சு டெக்மார்க்குக்கு நன்கொடையை வழங்கியுள்ளார்.

வாழ்க்கைக் குறிப்புகள்
----------------------

சுவீடனில் பிறந்த மாக்சு டெக்மார்க் பட்டப் படிப்பை ஸ்டாக்ஹோமில் உள்ள இராயல் தொழில்நுட்பக் கழகத்திலும் பின்னர் ஸ்டாக்ஹோம் ஸ்கூல்  ஆப் எகானாமிக்ஸ் என்ற நிறுவனத்திலும் முடித்தார்.
தமது ஆய்வுப் பட்டத்தை பெர்கிலியில் உள்ள கலிபோர்னியா பல்கலைக் கழகத்தில் ஆய்வு செய்து பெற்றார்.
பென்சில்வேனியா பல்கலைக்கழகத்தில் பணி செய்தார். தற்சமயம் மசாசூசெட்ஸ் தொழில்நுட்பக் கழகத்தில் பணி ஆற்றுகிறார். அண்டவியலைப் பற்றிய ஆராய்ச்சியை முனைப்பாகச் செய்து வருகிறார்.

பணிகள்
------

பிபிசி தொலைக்காட்சியில் பல அறிவியல் சார்ந்த நிகழ்ச்சிகளில் கலந்துகொண்டார். கரும்புள்ளி, முடிவிலி என்பதும் அதற்கப்பாலும், பிரபஞ்சம் பற்றிய கருத்துக்கள் ஆகிய பொருண்மைகளில் பேசியுள்ளார்.
அமெரிக்கன் தொலைக்காட்சி ஆவணப் படங்களில்  அறிவியல் புனைவுகள்  பற்றிய  தொடர் நிகழ்ச்சியில் கலந்துகொண்டார்.  இந்தத்  தொடர் நிகழ்ச்சி மிசியோ காகு என்ற அறிவியல் பரப்புநரால் உருவாக்கப்பட்டது .
2014 இல் தி ஹப்பிங்டன் போஸ்ட் என்ற செய்தித் தாளில் அதி நுண்ணறிவு எந்திரங்கள் பற்றிய கருத்துக் கட்டுரையை ஸ்டீபன் ஹோக்கிங் போன்ற சில அறிஞர்களின் கூட்டு முயற்சியில் எழுதினார்.

எழுதிய நூல்கள்
--------------

Our Mathematical Universe, 2014 - "Tegmark is one of the rock Gods of cosmology" Daily Telegraph. - "Brilliantly argued and beautifully written" The New York Times.

Life 3.0 Being Human in the Age of Artificial Intelligence, 2017 - "This is a rich and visionary book and everyone should read it" The Times.

மேற்கோள்
--------

1. ↑  The Future of Computers is the Mind of a Toddler, Bloomberg
2. ↑  "Elon Musk:Future of Life Institute Artificial Intelligence Research Could be Crucial". Bostinno. 2015. 2 ஜூலை 2015 அன்று மூலம் பரணிடப்பட்டது. 21 Jun 2015 அன்று பார்க்கப்பட்டது.
3. ↑  "Elon Musk Donates $10M To Make Sure AI Doesn't Go The Way Of Skynet". TechCrunch. 2015. 21 Jun 2015 அன்று பார்க்கப்பட்டது.
4. ↑
கிகுச்சி ஆற்றின் பள்ளத்தாக்கில் விரைவுச்சுழல்கள்
**கிகுச்சி ஆறு** (菊池川, *கிகுச்சி-கவா* ) ஜப்பானின் கியோஷோவின் குமாமோட்டோ மாகாணத்தின் வடக்குப் பகுதி வழியாகப் பாய்கிறது. இந்த ஆற்றின் மூல ஆதாரமானது , 1041 மீட்டர் உயரத்தில் அமைந்துள்ள அசோ மவுண்டிற்கு அருகிலுள்ள அசோ நகரத்தின் ஃபுகாபா என்னும் இடமாகும். இங்கு உற்பத்தியான ஆறு கிகுச்சி பள்ளத்தாக்கு வழியாக மேற்கு நோக்கி பாய்கிறது. இது கிகுசுய் அருகே தெற்கே திரும்பி அரியாக் கடலில் உள்ள ஷிமாபரா விரிகுடாவில் கலக்கிறது. அதன் முகத்துவாரத்தினருகில் நில மீளமைப்பு நடைபெறுகிறது. 

இந்த நதியின் மொத்த நீளம் 71 கி.மீ ஆகும். இது 1041 மீட்டர் உயரத்தில் தொடங்கி 995 சதுர கிலோமீட்டர் நீர்ப்பிடிப்புப் பகுதியைக் கொண்டுள்ளது. இந்த ஆற்றின் அகலம் 24 மீட்டர் முதல் 72 மீட்டர் வரை இருக்கும். தற்போதைய வெளியேற்ற வேகம் ஆண்டு முழுவதும், வினாடிக்கு 10 முதல் 350 கன மீட்டர் வரை மாறுபடும்.

மேற்கோள்கள்
-----------

1. ↑  Okamura, Maya; Minagawa, Tomoko (2016). "Historical and Physical Evaluation of Floodplain Habitats in The River Channel of the Kikuchi River". *11th International Symposium on Ecohydraulics (ISE 2016)* (Engineers Australia): 91–98. பன்னாட்டுத் தரப்புத்தக எண்:9780734053398.. பார்த்த நாள்: 2022-06-28.
2. ↑  Ohmoto, T. R. Hirakawa, and K. Watanabe. "Flow pattern and sediment transport in the Kikuchi River mouth." In *6th International Symposium on Environmental Hydraulics*. 2010.
3. ↑  Higa, Atsushi; Kasai, Fumie; Kawachi, Masanobu; Kumano, Shigeru; Sakayama, Hidetoshi; Miyashita, Mamoru; Watanabe, Makoto M. (2007-03-01). "Seasonality of gametophyte occurrence, maturation and fertilization of the freshwater red alga Thorea okadae (Thoreales, Rhodophyta) in the Kikuchi River, Japan" (in EN). *Phycologia* **46** (2): 160–167. doi:10.2216/05-39.1. .

வெளி இணைப்புகள்
---------------

 தமனா, குமாமோட்டோவில் உள்ள நதி.
32°52′47″N 130°31′34″E﻿ / ﻿32.879855°N 130.526028°E﻿ / 32.879855; 130.526028(முகத்துவாரம்)
**விருப்பாட்சிபுரம் வேணுகோபாலசுவாமி மற்றும் வரதராஜபெருமாள் கோயில்** தமிழ்நாட்டில் வேலூர் மாவட்டம், விருப்பாட்சிபுரம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வேணுகோபாலசுவாமி, வரதராஜபெருமாள், ஸ்ரீதேவி, பூதேவி சன்னதிகளும், வரதர், ஆஞ்சநேயர், கருடத்தாழ்வார், ஐயப்பன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் தமிழ்வருடப் பிறப்பு முக்கிய திருவிழாவாக நடைபெறுகிறது. புரட்டாசி மாதம் சனிக்கிழமை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
சூபிடர் மற்றும் செமிலி
**செமிலி** என்பவர் கிரேக்கப் பழங்கதைகளில் கூறப்படும் ஒரு மானுடப் பெண் ஆவார். கிரேக்கத் தொன்மவியலில் இவர் ஒருவரே மானுடப்பெண்ணாக இருந்து ஒரு கடவுளைப் பெற்றெடுத்தவர் ஆவார். இவர் கட்மசு மற்றும் ஆர்மோனியா ஆகியோரின் மகள் ஆவார். சியுசின் மூலம் செமிலிக்கு டயோனிசசு பிறந்தார்.

செமிலி மற்றும் சியுசு
---------------------

செமிலியின் மேல் காதல் கொண்ட சியுசு அவரை அடிக்கடி இரகசியமாக சந்தித்து வந்தார். பிறகு அவர் சியசின் கருவை வயிற்றில் சுமப்பது பற்றி அறிந்த எரா கோபம் கொண்டார். அதனால் அவர் ஒரு மூதாட்டி உருவம் கொண்டு செமிலியுடன் பழகி பிறகு அவரது தோழியானார். ஒருநாள் எரா செமிலியிடம் தனக்கு சியுசு மேல் சந்தேகமாக உள்ளதாகவும் அவர் காதல் உண்மையானது என்று நிரூபிக்க அவரது உண்மையான உருவத்தைக் காட்டும்படி கேட்குமாறும் கூறினார். செமிலி சியுசிடம் தனக்காக எதுவும் செய்வீர்களா என்று கேட்டார். அதற்கு சியுசு சிடைசு நதியின் மீது ஆணையிட்டு எதுவும் செய்வேன் என்றார். பிறகு செமிலி சியுசின் உண்மையான உருவைக் காண்பிக்குமாறு கூறினார். ஆனால் சியுசு அவரைத் தடுக்க முயன்றார். ஆனால் செமிலி வற்புறுத்தியதால் வேறு வழியின்றித் தன் சக்தி வாய்ந்த கடவுள் உருவத்தைக் காண்பித்தார். செமிலி ஒரு சாதாரண மனிதராக இருந்ததால் சியுசின் உருவில் இருந்து வெளிப்பட்ட இடி மற்றும் மின்னல் தாக்கி உயிரிழந்தார்.

பிறகு சியுசு செமிலியின் கருவில் இருந்த தன் குழந்தையை தன் தொடையில் வைத்து கருவுறச் செய்தார். அந்த குழந்தையே டயோனிசசு. இதனால் அவர் இருமுறை பிறந்தவன் என்று அழைக்கப்படுகிறார். பிறகு டயோனிசசு வளர்ந்ததும் தன் தாய் செமிலியை இறந்தவர்களின் உலகமான டார்டரசில் இருந்து மீட்டு வந்தார். அதன் பிறகு செமிலி ஒலிம்பிய மலையில் தையோன் என்ற பெயரில் கடவுளானார் என்று கூறப்படுகிறது.

மற்றொரு கதையில் எரா டைட்டன்களை அனுப்பி சியுசு மற்றும் பெர்சிஃபோனின் குழந்தையான சாக்ரியுசை துண்டு துண்டாக நறுக்கி வீசியதாகவும் அந்தக் குழந்தையின் இதயத்தை மட்டும் சியுசு காப்பாற்றி அதை இறந்து போன செமிலியின் குழந்தை டயோனிசசின் உடலில் பொருத்தி அவனை உயிர்ப்பெறச் செய்ததாகவும் கூறப்படுகிறது.

மேற்கோள்கள்
-----------

1. ↑  Or in the guise of Semele's nurse, Beroë, in ஆவிட்'s *Metamorphoses* III.256ff and Hyginus, *Fabulae*167.
2. ↑  ஆவிட், *Metamorphoses* III.308–312; Hyginus, *Fabulae* 179; Nonnus, *Dionysiaca* 8.178-406
3. ↑  Hyginus, *Astronomy* 2.5; Arnobius, *Against the Gentiles* 5.28 (Dalby 2005, pp. 108–117)
4. ↑  Nonnus, *Dionysiaca* 8.407-418
**கி. பழநியப்பனார்** அறநெறியண்ணல் பழனியப்பனார் என்று அறியப்படும் இவர் ஒரு தமிழ் ஆர்வலர், சிவநெறியாளர், சீர்திருத்தவாதி மற்றும் நூல் ஆசிரியரும் ஆவார்.

வாழ்க்கை
--------

திருநெல்வேலி பாளையங்கோட்டை வட்டம் கீழநத்தம் கிராமத்தை பிறப்பிடமாக கொண்டவர். இவரது தந்தை கிருஷ்ணப்பிள்ளை மதுரையில் புத்தக வணிகம் செய்து, விவேகாநந்தர் பெயரில் அச்சகம் நடத்தி வந்தார். பழ. நெடுமாறன் இவரது மகன்.

நூல்கள்
-------

சிவவழிபாடு (நூல்)

நாட்காட்டி
----------

தமிழ் எண்களில் நாட்காட்டியை அறிமுகம் செய்தார்.

பொதுத் தொண்டு
-------------

* பழமுதிர்சோலை முருகன் கோயில் கட்டிடம் அமைய செயற்குழு ஆலோசனை
* திருவள்ளுவர் கழகம்

மேற்கோள்கள்
-----------

1. ↑  "விவேகானந்தரையும், குறளையும் இல்லம்தோறும் கொண்டுசேர்த்தவர் பழனியப்பனார்". தினமணி. 14 திசம்பர் 2013 அன்று பார்க்கப்பட்டது.

வெளி இணைப்புகள்
---------------

* எங்கள் தந்தை - நீங்காத நினைவுகள் - பழ. நெடுமாறன் தென்செய்தி
* மதுரையில் அறநெறியண்ணல் நூற்றாண்டு விழா தென்செய்தி
* விவேகானந்தரையும், குறளையும் இல்லம்தோறும் கொண்டுசேர்த்தவர் பழநியப்பனார் தினமணி ஆசிரியர் கே. வைத்தியநாதன் புகழாரம் தென்செய்தி
கோயில்களில் இடம் பெறும் சிற்பங்களில் செப்புத் திருமேனிகள் தனிச்சிறப்பு மிக்கவை. ஏனெனில் பிற சிற்பங்கள் கல்லில் செதுக்கப்படும் அல்லது சுதையில் உருவாக்கப்படும். ஆனால் செப்புத் திருமேனிகளோ ஐம்பொன்னில் பார்க்கப்படுகின்றன. ஐம்பொன்னில் செம்பு அதிக அளவில் இடம் பெறுவதால் இவை செப்புத் திருமேனிகள் என்றழைக்கப்படுகின்றன.

செப்புத் திருமேனி உருவங்கள்
---------------------------

தொடக்கக் காலத்தில் இறைவனது உருவங்கள் மட்டும் வார்க்கப்பட்டதால் அவை திருமேனிகள் என்றழைக்கப்பட்டன. பின்னர் நாளடைவில் ஆழ்வார்கள், நாயன்மார்கள் மற்றும் அரசர்கள் என இறைவனல்லாத உருவங்களும் வார்க்கப்பட்டன.

இறை வழிபாட்டில் செப்புத் திருமேனிகள்
------------------------------------

இறை வழிபாட்டில் செப்புத்திருமேனிகள் பல்லவர், சோழர் காலத்தில் ஐம்பொன்னாலான வார்ப்புத் திருமேனிகள் பல்வேறு கோயில்களில் பயன்படுத்தப்பட்டு உற்சவராகப் பயன்படுத்தப்பட்டு வருவதை இன்றும் தமிழகக் கோயில்களில் காணலாம். தஞ்சை பெரிய கோயிலில் காணும் கல்வெட்டுக்களில் குறிக்கப்படும் செப்புத்திருமேனிகள் உலகப் புகழ்பெற்றவையாகும். ராஜராஜன் பல சிறந்த தெய்வ உருவங்களை செம்பில் வடித்தருளியுள்ளான். சோழ மன்னர்களின் ஆட்சிக்காலம் செப்புத்திருமேனிகளின் பொற்காலம் எனலாம்.

செப்புத் திருமேனி உருவான காரணம்
-------------------------------

இறைவன் குடியிருக்கும் கோயிலுக்கு தினமும் சென்று வழிபடும் மனிதர்களை அவர்கள் குடியிருக்கும் இடம் தேடி இறைவனே வந்து அருள் புரிதல் என்பதற்காகவும், அரசன் எவ்வாறு நகர்வலம் வருகின்றாரோ அது போல உயிர்களைக் காக்கும் இறைவனும் மக்களைக் காக்கும் பொருட்டு திருவீதிஉலா வர வேண்டும் என்பதுவும் செப்புத் திருமேனிகள் உருவானதற்கான அடிப்படைக் காரணமாகும்.

கோயில் கருவறையில் உள்ள இறைவனது உருவமானது (மூலவர்) கும்பாபிசேகத்தின் போது மந்திரங்கள் கூறி பிரதிஷ்டை செய்யப்படுவதால் அப்பொழுது முதல் அந்த இறையுருவத்திற்கு இறைத்தன்மை வந்து விடுவதாக நம்பப்படுகிறது. அவ்வாறு இறைத்தன்மை கொண்ட் இறையுருவை அசைத்தாலோ அல்லது வெளியில் எடுத்தாலோ அவ்விறையுருவிலுள்ள இறைத்தன்மை மறைந்துவிடும் என்பதால் பிரதிஷ்டை செய்யப்பட்ட இறையுருவை வெளியில் எடுப்பதில்லை. இத்தகைய சூழலில் இறைவன் திருவீதி உலா வரவேண்டும் எனில் அதற்கு இறைவனின் வேறு உருவம் தேவைப்பட்டது. இதன் காரணமாகவே செப்புத் திருமேனிகள், கருவறையிலுள்ள மூலவரது உருவம் எத்தகைய் சிற்பவமைதியுடன் படைக்கப்பட்டதோ அதே சிற்பவமைதியுடன் படைக்கப்பட்டன.

ஆதாரம்
------

* டாக்டர் அம்பை மணிவண்ணன் எழுதிய "கோயில் ஆய்வும் நெறிமுறைகளும்" நூல் பக்கம் 174.

இவற்றையும் பார்க்கவும்
----------------------

* நாகப்பட்டின புத்தர் செப்புத்திருமேனிகள்

1. ↑   செப்புத்திருமேனிகள், தஞ்சைப்பெரிய கோயில் எடுப்பித்த ஆயிரமாவது ஆண்டு நிறைவு விழா சிறப்பு மலர் 2010, தொடக்கக்கல்வித்துறை, தஞ்சாவூர் மாவட்டம்
துங்கர்பூர் சமஸ்தானத்தின் ஜுனா மகால்
 ஜுனா மகாலின் சுவர் சித்திரங்கள்
**துங்கர்பூர் சமஸ்தானம்** (**Dungarpur State**) இந்திய விடுதலைக்கு முன்னர் பிரித்தானிய இந்தியாவின் ஆட்சியின் போது சுதேச சமஸ்தானமாக விளங்கியது. இச்சமஸ்தானம், தற்கால இராஜஸ்தான் மாநிலத்தின் தெற்கில் அமைந்த பழைய துங்கர்பூர் மாவட்டத்தின் பகுதிகளைக் கொண்டிருந்தது. இதன் தலைநகரம் துங்கர்பூர்  ஆகும்.1901-இல் இதன் மக்கள் தொகை 100,103 ஆக இருந்தது.

வரலாறு
------

துங்கர்பூர் பகுதியை கிபி 12-ஆம் நூற்றாண்டில் இராஜபுத்திரர்களால் வெல்லப்படும் வரை, பில் பழங்குடி மக்களால் நிறைந்திருக்கப் பெற்றிருந்தது. 
மேவார் இராஜபுத்திர மன்னர் சமந்து சிங் என்பவர் துங்கர்பூர் அரசை 1197-இல் நிறுவினார். பில் மக்கள் இப்பகுதியில் பெரும்பாண்மை மக்களாகவே உள்ளனர்.

1895-ஆம் ஆண்டில் பிரித்தானிய இந்தியா கொண்டு வந்த இந்தியத் துணைப்படைத் திட்டத்தின் கீழ் துங்கர்பூர் இராச்சியம், பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது.  இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும்.

1947-இல் இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று துங்கர்பூர் சமஸ்தானம் இந்தியாவுடன் இணைக்கப்பட்டது.

இவற்றையும் பார்க்க
------------------

* துங்கர்பூர் மாவட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* சுதேச சமஸ்தானங்களின் இணைப்பு ஒப்பந்தம்
* திவான்

மேற்கோள்கள்
-----------

1. ↑  Vaughan, Keith (2009). "Faces of India". *PSA Journal* **75** (10): 26–29, page 27.
2. ↑  Sharma, Dasharatha, தொகுப்பாசிரியர் (1966). *Rajasthan Through the Ages*. Bikaner: Rajasthan State Archives. .
3. ↑  "Dungarpur (Princely State)". Queensland University. 5 September 2011 அன்று மூலம் பரணிடப்பட்டது.
4. ↑  Fattori 2012, ப. 141–143
5. ↑  [WorldStatesmen - India Princely States K-Z
6. ↑
7. ↑
8. ↑  Princely States of India
**எண்ணிம தோற்றுரு** அல்லது **எண்ணிமப் படம்** என்பது ஒரு இரு பரிமாண படத்தை ஒன்று அல்லது சுழியத்தால் (இரட்டை எண் முறையால்) சார்பீடு செய்வது ஆகும். பரவு (raster) மற்றும் திசையன் (vector) ஆகியவை இரு முக்கிய வகை தோற்றுருக்கள் ஆகும். பொதுவாக பரவலான பயன்பாட்டில் இருப்பது ராஸ்டர் படங்களே ஆகும்.

கணித அடிப்படை
-------------

அடிப்படையில் ஒரு தோற்றுரு இரு அல்லது பல் பரிமாண கணித அணி ஆகும். அணியின் ஒவ்வொரு புள்ளியும் தோற்றுருவின் படிமத்தை பிரதிபலுக்கும் வண்ணம் ஒரு மதிப்பீட்டைக் கொண்டிருக்கும்.

பரவு (Raster)
-------------

1957 இல் SEAC செய்த முதல் ஸ்கேன்
பரவு படங்கள் வரையறுக்கப்பட்ட எண்ணிம மதிப்புகளைக் கொண்டுள்ளன, அவை பட கூறுகள் அல்லது படப்புள்ளிகள் என அழைக்கப்படுகின்றன. எண்ணிம படத்தில் ஒரு குறிப்பிட்ட எண்ணிக்கையிலான வரிசைகள் மற்றும் படப்புள்ளிகளின் நெடுவரிசைகள் உள்ளன. படப்புள்ளிகள் என்பது ஒரு படத்தில் மிகச்சிறிய தனிப்பட்ட உறுப்பு ஆகும்.

திசையன் (Vector)
----------------

திசையன் வரைகலை கணித வடிவவியலால் (திசையன்) விளைந்தன. கணித அடிப்படையில், ஒரு திசையன் ஒரு அளவு அல்லது நீளம் மற்றும் ஒரு திசை இரண்டையும் கொண்டுள்ளது. பெரும்பாலும், பரவு மற்றும் திசையன் கூறுகள் இரண்டும் ஒரு படத்தில் இணைக்கப்படும்; எடுத்துக்காட்டாக, உரை (திசையன்) மற்றும் புகைப்படங்கள் (பரவு) கொண்ட விளம்பர பலகையில் உண்டு.

மேற்கோள்கள்
-----------

1. ↑  Gonzalez, Rafael (2018). *Digital image processing*. New York, NY: Pearson. பன்னாட்டுத் தரப்புத்தக எண்:978-0-13-335672-4. இணையக் கணினி நூலக மையம்:966609831.

வெளி இணைப்புகள்
---------------

* Image Processing Programming Fundamentals
**வந்தவாழ்** அல்லது **பண்டுவாள்** என்பது இந்தியாவின் கருநாடக மாநிலத்தில் அமைந்திருக்கும் தென் கன்னட மாவட்டத்தில் உள்ள ஒரு நகரமும், வட்டாட்சிப் பகுதியும் ஆகும். வந்தவாழ் குறுக்குச் சாலை என்பது இந்நகரத்தின் வணிக மையமாக திகழ்கின்றது.

வரலாறு
------

வந்தவாழ் நகரம் **வடபுர சேத்திரம்** எனவும் சில சமூகங்களால் அழைக்கப்படுகின்றது. நேத்திராவதி ஆற்றங்கரையோரத்தில் கிழக்கு மங்களூர் செல்கின்ற தேசிய நெடுஞ்சாலை 73 அருகே இந்நகரம் அமைந்திருக்கின்றது. 

பண்டைய காலங்களில் வந்தவாழ் வணிக நகரமாக திகழ்ந்திருந்தது. நேத்திராவதி ஆற்றில் அடிக்கடி ஏற்பட்ட பெருவெள்ளத்தினால் இங்கிருந்த பல வணிகர்களும், வியாபாரிகளும் வந்தவாழ் குறுக்குச் சாலைப் பகுதிக்கு இடம்பெயர்ந்துவிடனர். 

1852-யிற்கு முன் வந்தவாழ் தாலுகா கன்னட மாகாணத்தின் பெரிய தாலுகாவாகவும் விளங்கியது. அப்போது 411 ஊர்களும் இதில் அடக்கம் பெற்றிருந்தது. பின்னர் வந்தவாழ் தாலுகாவின் ஒரு பகுதியை பிரித்து புத்தூர் தாலுகா உருவாக்கப்பட்டது. மயிசூர் நாட்டுக்கு தேவைப்படுகின்ற பொருட்களை வந்தவாழ் வழியாகவே அந்நாடு இறக்குமதி செய்து வந்தது. இதனால் பல வணிகர்கள் இங்கு குடியேறினார்கள். வந்தவாழ்வில் பல்வேறு சமூகங்கள் இன்று வாழ்ந்து வருகின்றன வில்லவர், முஸ்லிம் மாப்பிள்ளையார், வந்தர்கள், கொங்கணியர் மற்றும் சமணர் ஆகியோர் இங்கு வாழ்ந்து வருகின்றனர்.

குறிப்புகள்
-----------

1. ↑  "A Gazetteer of Southern India" published in 1855
2. ↑  "A Gazetteer of Southern India" published in 1855
**படி முடிச்சு** அல்லது **ரீஃவ் முடிச்சு** (reef knot) என்பது ஒரே தடிப்புள்ள இரண்டு கயிறுகளைப் பிணைக்க பரவலாகப் பயன்படுத்தும் ஓர் எளிய முடிச்சு. ஆனால் கவனமாக இடவேண்டிய முடிச்சு.

படி முடிச்சு போட இடப்புறம் உள்ள கயிற்றில் ஒரு நுனி முடிச்சும், வலப்புறம் உள்ள கயிற்றில் ஒரு நுனி முடிச்சும் இடவேண்டும். இடப்புறம் உள்ள கயிற்றின் நுனியும் (செயல் முனையும்), நிலை முனையும் ஆகிய *இரண்டும்* கண்ணியின் ஒரே பக்கத்தில் இருந்து வெளிப்பட வேண்டும். வலப்புறம் உள்ள கயிற்றின் நுனியும் (செயல் முனையும்), நிலை முனையும் ஆகிய *இரண்டும்* கண்ணியின் ஒரே பக்கத்தில் இருந்து வெளிப்பட வேண்டும் ஆனால் அது இடப்புற கயிற்றுக்கு எதிர்த் திசையில் (மேல்-கீழ்) இருக்க வேண்டும். படத்தில் சிவப்பு முனைகள் நீலக் கண்ணிக்கு மேல் புறமாகவும், நீல கயிற்றின் முனைகள் சிவப்புக் கண்ணிக்குக் கீழ்ப்புறமாகவும் இருப்பதைப் பார்க்கலாம். இம் முடிச்சில் இரண்டு நுனிகளும் (செயல் முனைகளும்) ஒரே பக்கமாக இல்லாவில் இது திருடன் முடிச்சு என்னும் வேறொரு முடிச்சாகிவிடும்.

பயன்பாடுகள்
-----------

படிமுடிச்சு ஒரே தடிமன் உள்ள இரண்டு கயிறுகளை இணைக்கப் பயன்படும் ஒரு முடிச்சு. இம்முடிச்சை சரியாக இட்டால், முடிச்சு பெரும்பாலும் நகராது. இம் முடிச்சை துணி போன்றவற்றில் இடும்பொழுது தட்டையாக படிந்து இருக்கும். இம் முடிச்சை காயம் பட்ட புண்களுக்கு இடும் கட்டுகளுக்கு மிக நெடுங்காலமாகப் பயன்பட்டு வந்திருகின்றது. காலணிகளின் பூட்டுக்கயிறுகளைப் பிணைக்கவும், அழகுபடுத்து முகமாகவும் இடும் முடிச்சுகளிலும் இது பயன்படுகின்றது.

ஆங்கிலப் பெயர் ரீஃவ் (Reef) என்பது பாய்மரப் படகுகளில் பாயை திருப்பி காற்றுத் தடுப்பைக் குறைக்கும் செயலுக்குக் ரீஃவ் என்று பெயர். அச் செயலுக்கு இம் முடிச்சுப் பயன்படுவதால் ரீஃவ் முடிச்சு என்று பெயர் பெற்றது.

### முறையற்ற பயன்பாடு

The reef knot can capsize (spill) when one of the free ends is pulled outward.
இம்முடிச்சு பரவலாக அறியப்ப்ட்டாலும், பார்ப்பதற்கும் கட்டுவதற்கு எளிதாக இருந்தாலும், வலுவான பாதுகாப்பான முடிச்சு அல்ல. உலகெங்கும் உள்ல சாரணர்களுக்கும் பரவலாக கற்பிக்கப்படுகின்றது. அனைத்துலக உறுப்பினர் பட்டையத்திலும் காணப்படுகின்றது. ஆனால் இரண்டு கயிறுகளை இணைக்க இம் முடிச்சைப் பயன்படுத்தக் கூடாது என்று அனைத்துலக முடிச்சுகள் குழுமம் பரிந்துரைக்கின்றது. இதற்கு மாறாக இரண்டு கயிறுகளை இணைக்க இரட்டை மீனவர் முடிச்சைப் பயன்படுத்த வேண்டும். இந்த படி முடிச்சை தவறாகப் பயன்படுத்தியதால் ஏற்பட்ட உயிரிழப்புகளின் காயங்களின் எண்ணிக்கை மற்ற எல்லா முடிச்சுகளாலும் ஏற்பட்டதை விடக் கூடுதலானது என்று சில முடிச்சுகள் பற்றிய வழிகாட்டு நூல்கள் கூறுகின்றன  மேலும் இந்த முடிச்சை பாதுகாப்பு இல்லாத பாட்டி முடிச்சு என்னும் முடிச்சோடும் குழப்பிக்கொள்ளவும் வாய்ப்பு அதிகம்.

தொடர்பான முடிச்சுகள்
--------------------

* Reef (square) knot**Reef (square) knot**
* Thief knotThief knot
* Granny knotGranny knot
* Grief knotGrief knot

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்
* தொடுப்பு முடிச்சுகளின் பட்டியல்
* பிணைப்பு முடிச்சுகளின் பட்டியல்

சான்றுகோள் நூல்கள்
------------------

1. ↑  Cassidy 1985, *The Klutz Book of Knots*

* Ashley's Book of Knots ISBN 0-385-04025-3

புற சான்றுகோள்கள்
-----------------

* Grog's Animated Knots: How to tie the reef knot
* Ian's Shoelace Site: Reef Knot as applied to short shoelaces
* Notable Knot Index
* IGKT Sea Cadet Knots பரணிடப்பட்டது 2008-07-08 at the வந்தவழி இயந்திரம்
* The Reef Knot Family
**வெப்மெத்தெட்ஸ் உருவாக்குநர்** ஜாவா-சார்ந்த ஒருங்கிணைந்த தொகு சூழல் (IDE). இதன் மூலம் குறியீட்டை வெப்மெத்தெட்ஸ் ஒருங்கிணைப்பு வழங்கியில் வடிவமைக்கலாம்.

இவை வெப்மெத்தெட்ஸ் தொடர்ச்சி எனும் வரைகலை நிரலாக்க மொழியை பயன்படுத்தி ஒருங்கிணைந்த பயன்பாட்டு வடிவமைப்பை எளிய முறையிலும் மிக வேகமாகவும் வடிவமைக்க உதவுகின்றன. வெப்மெத்தெட்ஸ் தனது 7 ஆவது பதிப்பின் மூலம் வெப்மெத்தெட்ஸ் வடிவமைப்பானை அறிமுகப்படுத்தியுள்ளது .இந்த வடிவமைப்பபான் எக்லிப்ஸ் ஐ அடிப்படையாகக்கொண்ட ஐ.டி இ (IDE ).

இவற்றின் மூலம் தன்னகத்தே குறியீட்டை சேமித்து அதை செயல்படுத்த முடியாது. இவை ஒருங்கிணைந்த வழங்கியில் ஒரு பயனரே ஆகும். இவை அந்த ஒருங்கிணைந்த சர்வருக்கு கட்டளையிட்டு செயல்களை செய்துமுடிக்கின்றன.

நிரல் அம்சங்கள்
---------------

வெப்மெத்தெட்ஸ் படைப்பாளி பின்வரும் தொகுக்கும் வசதிகளை கொண்டுள்ளன:

* வெப்மெத்தெட்ஸ் தொடர்ச்சி மற்றும் ஜாவா சேவைகளை தொகுக்கலாம். (நிரலாக்க தர்க்கம்)
* ஆவணங்களை உருவாக்கி அதை வசதிக்கேற்ப மாற்றி முகப்புதல் செய்யலாம்.
* சோதனை, நீக்கல் மற்றும் இயக்கும் சேவைகள்
* வலை சேவைகள் உருவாக்கம் மற்றும் கட்டமைப்பு
* தொகுக்கும் பொருத்தி சேவை மற்றும் அறிவிப்புகள் (வெளி அமைப்புகளுடணான தொடர்பு )

குறிப்புகள்
-----------

1. 1 2  webMethods Business Integration – Detailed Features Page
2. ↑  "webMethods Adapters Datasheet" (PDF). 2007-09-28 அன்று மூலம் (PDF) பரணிடப்பட்டது. 2016-09-16 அன்று பார்க்கப்பட்டது.

வெளி இணைப்புகள்
---------------

* webMethods product list பரணிடப்பட்டது 2018-09-29 at the வந்தவழி இயந்திரம்
**வத்திராயிருப்பு சேது நாராயணப் பெருமாள் கோயில்** தமிழ்நாட்டில் விருதுநகர் மாவட்டம், வத்திராயிருப்பு என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சேதுநாராயணப்பெருமாள், ஸ்ரீதேவி, பூதேவி சன்னதிகளும், சக்கரத்தாழ்வார், ஆஞ்சநேயர், கருடாழ்வார் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. ஆவணி மாதம் ஆவணி திருவிழா முக்கிய திருவிழாவாக நடைபெறுகிறது. புரட்டாசி மாதம் புரட்டாதிச் சனி திருவிழாவாக நடைபெறுகிறது. ஆவணி மாதம் தேரோட்டம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வந்தாளே மகராசி** 1973 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் எழுதி, தனது சொந்த ஸ்டூடியோவில் இயக்க, சங்கர் கணேஷ் இசை அமைத்தார். இந்தத் திரைப்படத்தில் ஜெய்சங்கர், ஜெயலலிதா (இரட்டை வேடம்), வி. எஸ் ராகவன், சோ. ராமசாமி, புஷ்பலதா மற்றும் பலரும் நடித்துள்ளனர்.

நடிகர்கள்
---------

* ஜெயலிலதா - லட்சுமி / ராணி
* ஜெய்சங்கர் - டாக்டர். சுந்தரம்
* எம். என். ராஜம் - மங்கம்மா
* சோ. ராமசாமி
* வி. எஸ். ராகவன்
* சி. கே. சரஸ்வதி
* எஸ். என். லட்சுமி
* பகவதி
* வி. கோபாலகிருஷ்ணன்
* மாஸ்டர் ஸ்ரீதர்
* நடராசன்
* எஸ். ஆர். ஜானகி
* கே. விஜயன்

கதைச்சுருக்கம்
--------------

பெற்றோர் இல்லாதா மருத்துவர் சுந்தரம் (ஜெய்சங்கர்) கிராம வாசிகளுக்கு சேவை செய்ய வருகிறார். அங்கே, மங்கம்மாவும் (எம். என். ராஜம்) அவரது தாயும் (சி. கே. சரஸ்வதி) சேர்ந்து செய்யும் மனிதநேயமற்ற காரியங்களை கண்டு அதிர்ந்து போகிறார் சுந்தரம். மங்கம்மாவின் வீட்டில், கணவர் சிவலிங்கம் (வி. எஸ் ராகவன்), மாமியார் (எஸ். ஆர். ஜானகி), சகோதரன் (சோ ராமசாமி) ஆகியோர் இருந்தனர். உமாவையும் (புஷ்பலதா) அவளது குழந்தைகளையும் துன்புறுத்துகிறார் மங்கம்மா. மங்கம்மாவின் சகோதரனை ஆசிரியை லக்ஷ்மி (ஜெயலலிதா) மணக்கிறார். லட்சுமியையும் மன ரீதியாகவும், உடல் ரீதியாகவும் துன்புறுத்துகிறார் மங்கம்மா.

அந்நிலையில், லட்சுமி போன்ற முகஜாடை கொண்ட ராணியை (ஜெயலலிதா) சுந்தரம் சந்திக்க நேரிடுகிறது. மங்கம்மாவிற்கு ஒரு நல்ல பாடம் புகட்ட முடிவு செய்கிறார் சுந்தரம். அதனால், ராணியை லட்சுமியாக ஆள் மாற கோரிக்கை விடுத்தார். ஒப்புக் கொண்ட ராணி, மங்கம்மா வீட்டிற்கு லட்சுமியாக செல்கிறாள். லக்ஷ்மியின் திடீர் சுபாவ மாற்றத்தை கண்டு மங்கம்மா குடும்பம் அதிர்ந்து போனது. ஆள் மாறாட்டத்தை மங்கம்மா கண்டுபிடித்தாரா? ராணியின் உதவியுடன் மங்கம்மாவிற்கு சுந்தரம் பாடம் புகட்டினாரா? போன்ற கேள்விகளுக்கு விடை காணுதலே மீதிக் கதையாகும்.

இசை
---

வாலி எழுதிய பாடல் வரிகளுக்கு, சங்கர் கணேஷ் இசை அமைத்தனர்.

1. துணிவே துணை - பி. சுசீலா, சீர்காழி கோவிந்தராஜன்
2. எத்தனையோ பேய் இருக்கு - எல். ஆர். ஈஸ்வரி
3. ராக்கம்மா ராணி - டி. எம். எஸ், சீர்காழி கோவிந்தராஜன்
4. கண்களில் ஆயிரம் - டி. எம். எஸ், ஜெயலலிதா
5. அட மாயாண்டி முனியாண்டி - எம். தங்கப்பன்

வெளி-இணைப்புகள்
---------------

*

மேற்கோள்கள்
-----------

1. 1 2  "www.in.com". 2016-03-04 அன்று மூலம் பரணிடப்பட்டது. 2019-02-26 அன்று பார்க்கப்பட்டது.
2. ↑  "spicyonion.com".
புரூரவனை விட்டுச் செல்லும் ஊர்வசி, ரவி வர்மாவின் ஓவியம்
**விக்கிரமோர்வசியம்** (Vikramōrvaśīyam) (சமக்கிருதம்: विक्रमोर्वशीयम् கி பி நான்காம் நூற்றாண்டின் சமசுகிருத மொழி மகாகவி காளிதாசன் இயற்றிய நாடகங்களில் ஒன்றாகும். விக்கிரமோவர்சியம் எனும் காவியம் தேவலோக அரமபையான ஊர்வசி, தனது ஆடல், பாடல் மற்றும் இசையால் சந்திர குல மன்னரான புரூரவனை வெற்றி கொண்ட கதையை விளக்குகிறது.

இந்நிகழ்வு குறித்து இருக்கு வேதத்திலும், மகாபாரத காவியத்திலும் உள்ளது.
தேவ மகளிர் ஊர்வசியைக் **கேசி** என்ற அரக்கன் கவர்ந்துசென்றான். புரூரவன், கேசியிடமிருந்து ஊர்வசியை மீட்டுத் தேவேந்திரனிடம் ஒப்படைத்தான். தேவேந்திரன் மகிழ்ந்து ஊர்வசியைப் புரூரவனுக்கே தந்து விட்டான்..

நாடகக் கதைச் சுருக்கம்
----------------------

ஊர்வசியை அடைந்து பல்லாண்டுகள் சுகம் பெற்ற மன்னன் பூரூரவனை, ஒரு நாள் ஊர்வசி சொல்லிக் கொள்ளாமல் பிரிந்து சென்றதால் புரூரவன் மனம் கலங்கிப் போனான்.

பின்னர் சோகம் குறைந்தவுடன் மனதில் வைராக்கியம் ஏற்பட்டது. மாபெரும் மன்னனாக இருந்த தான் ஒரு பெண்ணின் வலையில் வீழ்ந்து அவள் கைப்பாவை ஆகினேன். 
ஊர்வசி என்னிடம் வேத வாக்கியங்களை மேற்கோள்களாக கூறியும், அவளின் நற்போதனைகள் என் மனதில் பதியவில்லை. பாம்பைக் கயிற்றாக எண்ணியது எனது குற்றமே. அறிவாளியாக இருப்பவர்கள், தீயவர் சேர்க்கையை விட்டுவிடவேண்டும். சாதுக்களை அண்டி, சேவை செய்து கொண்டு இருப்பவனுக்கு கர்மத்தளை என்ற அக்ஞான இருள் நீங்கி விடுகிறது. துயரக்கடலில் மூழ்கித் தத்தளிப்பவர்களுக்கு பிரம்மத்தை அறிந்த சித்தர்களான ஞானிகள், உறுதியான படகு போன்றவர்கள்.

ஆத்ம ஞானம் ஏற்பட்டவுடன் மன்னர் புரூரவனிடத்தில் உலகப் பற்று நீங்கிற்று. அவனுடைய பந்த-பாசங்கள் எல்லாம் அழிந்தன. அவர் ஆத்ம ஞானியாக பற்று -பாசமில்லாமல் மண்ணுலகில் சுற்றித் திரிந்தார்.

பிரபல கலாசாரத்தில்
------------------

காளிதாசரின் விக்கிரமோர்வசியம் எனும் நாடகத்தை தழுவி 1957-இல் மணாளனே மங்கையின் பாக்கியம் எனும் தமிழ் திரைப்படம் வெளிவந்துள்ளது.

இதனையும் காண்க
--------------

* காளிதாசன்

மேற்கோள்கள்
-----------

1. ↑  Basham, A.L. (1981). *The Wonder that was India*, Calcutta:Rupa, p.437
2. ↑  மணாளனே மங்கையின் பாக்கியம் திரைப்படம் – காணோளி

| * பா
* உ
* தொ
காளிதாசனின் படைப்புகள் |
| --- |
| நாடகம் | 
* *மாளவிகாக்கினிமித்திரம்*
* *சாகுந்தலம்*
* *விக்கிரமோவர்சியம்*

 |
| கவிதைகள் | 
* *இரகுவம்சம்*
* *குமாரசம்பவம்*
* *ருது சம்மாரம்*
* *மேகதூதம்*

 |
**நாணயச் சேமிப்பு அட்டைகள்** என்பது நாணயங்களை பாதுகாப்பாக சேகரித்து வைக்க உதவுகின்ற பொருளாகும். இந்த நாணயச் சேமிப்பு அட்டைகளை சில நிறுவனங்கள் தயாரித்து விற்கின்றன. சில நாணய சேகரிப்பாளர்கள் இந்த நாணயச் சேமிப்பு அட்டைகளை தாங்களாகவும் தயாரிக்கின்றனர். 

பிளாஸ்டிக் நாணய சேமிப்பான்களை விட நாணயச் சேமிப்பு அட்டைகள் விலை குறைவானவையாக உள்ளன.

வடிவமைப்பு
----------

இந்த நாணயச் சேமிப்பு அட்டைகள் 2\* 2 இன்சு அளவில் காகித அட்டைகளில் உருவாக்கப்படுகின்றன. நாணயத்தினை சேமிக்க அட்டைகளில் பல்வேறு விட்டங்களில் வட்ட வடிவில் அட்டைகள் வெட்டப்பட்டு இருபுறமும் நெகிழியால் சூழப்பட்டுள்ளன. இந்த அமைப்பில் நாணயங்களை வைக்கும் போது நாணயங்கள் தேய்மானம் இன்றியும், காற்று பூகாமல் இருப்பதால் நாணயங்கள் பாதுகாப்பாகவும் இருக்கின்றன.

அளவுகள்
-------

இந்த நாணயச் சேமிப்பு அட்டைகள் பல்வேறு அளவுகளில் நாணயங்களுக்கு ஏற்றவாறு விட்டம் கொண்டவையாக அமைக்கப்பட்டுள்ளன.

1. 15 மில்லிமீட்டர்,
2. 17.5 மில்லிமீட்டர்,
3. 20 மில்லிமீட்டர்,
4. 22.5 மில்லிமீட்டர்,
5. 27.5 மில்லிமீட்டர்,
6. 30 மில்லிமீட்டர்,
7. 33 மில்லிமீட்டர்,
8. 35 மில்லிமீட்டர்,
9. 37 மில்லிமீட்டர்

மேற்கண்ட விட்ட அளவுகளில் நாணய அட்டைகள் கிடைக்கின்றன.

இவற்றையும் காண்க
----------------

ஆதாரங்கள்
---------

1. ↑  "காப்பகப்படுத்தப்பட்ட நகல்". 2020-07-11 அன்று மூலம் பரணிடப்பட்டது. 2020-07-09 அன்று பார்க்கப்பட்டது.
10 மெகா பிக்சல் நிக்கான் டி200 ஒளிப்படக்கருவியும் ஒரு நிக்கான் ஒளிப்படத் துருவியும்
The Canon EOS 350D
The Canon PowerShot A95
**எண்ணிம ஒளிப்படவியல்** (*Digital photography*) என்பது, ஒளிப்படவியலின் ஒரு வடிவம் ஆகும். இது காட்சிகளைப் படம் பிடிப்பதற்கு எண்ணிமத் தொழில் நுட்பத்தைப் பயன்படுத்துகிறது. இந்தத் தொழில்நுட்பம் அறிமுகமாகும் வரை ஒளிப்படங்கள் எடுப்பதற்கு ஒளிப்படச் சுருளைப் பயன்படுத்தி வந்தனர். இப்படச் சுருளில் வீழ்த்தப்படும் தெறியுரு படம் கழுவும் முறைகள் மூலம் தெரியக்கூடிய படமாக மாற்றப்படும். மாறாக எண்ணிம ஒளிப்படங்களை, வேதியியல் வழிமுறைகளைப் பயன்படுத்தாமல், எண்ணிம மற்றும் கணினித் தொழில்நுட்பத்தைப் பயன்படுத்தி, காட்சிப்படுத்தவும், அச்சிடவும், சேமித்து வைக்கவும், மாற்றங்கள் செய்யவும், அனுப்பவும் முடியும். 

எண்ணிம ஒளிப்படமுறை, பல எண்ணிமப் படமாக்கல் வடிவங்களில் ஒன்று. எண்ணிமப் படிமங்களை ஒளிப்படக் கருவிகளால் மட்டுமன்றி, ஒளிப்படவியல் சாராத பிற கருவிகளாலும் எண்ணிம ஒளிப்படங்களை உருவாக்க முடியும். துருவிகள், வானொலித் தொலைநோக்கிகள் என்பவற்றிலிருந்து பெறப்படும் படிமங்கள் இதற்கு எடுத்துக்காட்டுகள். வழமையான ஒளிப்படங்களைத் துருவல் செய்தும் எண்ணிம ஒளிப்படங்களை உருவாக்கலாம்.

உணரிகளும் சேமிப்பகங்களும்
-------------------------

வெவ்வேறு நிற வடிப்பான்களூடாக வருகின்ற ஒளியை உணரிகள் உணர்ந்து கொள்கின்றன. எண்ணிம நினைவுச் சாதனங்கள் இந்தத் தகவல்களை சி.ப.நீ நிறவெளிகளாகவோ மூலத் தரவுகளாகவோ சேமிக்கின்றன. உணரிகள் இரண்டு வகையாக உள்ளன:

* மின் பிணைச் சாதனம் (CCD)
* நிரப்பு உலோக ஆக்சைடு குறைக்கடத்தி (CMOS)

பல்வினைத்தன்மையும் இணைப்புத்தன்மையும்
-------------------------------------

நேரியல் வரிசை வகையைச் சேர்ந்த சில உயர் நிலை ஒளிப்படக்கருவிகளையும், கீழ் நிலை வலைப் படக்கருவிகளையும் தவிரப் பிற எண்ணிம ஒளிப்படக்கருவிகளில் எண்ணிம நினைவகக் கருவியே படிமங்களைச் சேமிப்பதற்குப் பயன்படுகின்றது. இப் படிமங்களைப் பின்னர் கணினிக்கு மாற்ற முடியும்.

எண்ணிம ஒளிப்படக் கருவிகள் படம் எடுப்பதுடன், ஒலியையும், நிகழ்படங்களையும் கூடப் பதிவு செய்யக் கூடியன. சில வலைப் படக்கருவியாகவும் பயன்படுகின்றன. சில படங்களை நேரிடையாகவே அச்சுப்பொறிக்கு அனுப்பி அச்சிடக்கூடிய வசதிகளைக் கொண்டுள்ளன. சிலவற்றைத் தொலைக்காட்சிப் பெட்டிக்கு இணைத்துப் படங்களை நேரடியாகப் பார்க்கவும் முடியும்.

செயற்றிறன் அளவீடுகள்
--------------------

எண்ணிமப் படிமம் ஒன்றின் தரம் பல்வேறு காரணிகளில் தங்கியுள்ளது. இவற்றுட் பல காரணிகள் எண்ணிமமல்லாத படிமங்களுக்கும் பொதுவானதே. படத்துணுக்கு (pixel) எண்ணிக்கை இவற்றுள் முக்கியமான ஒன்று. இது பொதுவாக *மெகாபிக்சல்* அலகில் அளவிடப்படுகிறது. ஒரு *மெகாபிக்சல்* என்பது ஒரு மில்லியன் படத்துணுக்குகளுக்குச் சமமானது. எண்ணிம ஒளிப்படக் கருவிகளை ஒப்பிடும் வசதிக்காக "எண்ணிம ஒளிப்படக்கருவி சந்தைப்படுத்துனர் சங்கங்களால்" இந்த அளவீட்டு முறை உருவாக்கப்பட்டது. ஆனால் இது எண்ணிம ஒளிப்படக் கருவிகளின் தரத்தைக் குறிக்கும் முக்கிய அளவீடு அல்ல. மூலத் தரவுகளை நிறச் சமநிலை கொண்டதும், பார்ப்பதற்கு நன்றாக இருக்கக்கூடியதுமான படிமங்களாக உருவாக்கும் பணியைச் செய்வதும், ஒளிப்படக் கருவியினுள் உள்ளதுமான செயற்பாட்டுத் தொகுதியே மிகவும் முக்கியமானது. இதன் காரணமாகவே சில 4+ மெகாபிக்சல் ஒளிப்படக் கருவிகள் அதனிலும் கூடிய மெகாபிக்சல் அளவைக் கொண்ட ஒளிப்படக் கருவிகளிலும் கூடிய தரமான படங்களைத் தருகின்றன.
***மூவிணைய*-பியூட்டைல் லித்தியம்**(tert-Butyllithium) என்பது (CH3)3CLi என்ற மூலக்கூற்று வாய்ப்பாட்டை உடைய ஒரு வேதிச் சேர்மம் ஆகும். ஒரு ஆர்கனோலித்தியம் சேர்மமாக கரிமத் தொகுப்பு முறைகளில் இது பரந்த பயன்பாட்டைக் கொண்டுள்ளது. இதன் காரத்தன்மையின் காரணமாக, அதாவது பென்சீன் உள்ளிட்ட கார்பன் அமிலங்களை புரோட்டான்நீக்கம் செய்யக்கூடிய இயல்பைக் கொண்டுள்ளது. மூவிணைய-பியூட்டைல்லித்தியம் ஐதரோகார்பன் கரைசல்களாகக் கிடைக்கிறது; வழக்கமாக இச்சேர்மமானது ஆய்வகத்தில் தயாரிக்கப்படுவதில்லை. 1941 ஆம் ஆண்டு ஆர். பி. உட்வார்ட் என்பவரால் இச்சேர்மத்தின் தொகுப்பு முறையானது எடுத்துரைக்கப்பட்டது.

அமைப்பும் பிணைப்பும்
--------------------

இதர கரிமலித்தியம் சேர்மங்களைப் போல மூவிணைய-பியூட்டைல்லித்தியமும் ஒரு கொத்து அமைப்பினைக் கொண்டுள்ளது. *n*-பியூட்டைல்லித்தியமானது ஒரு அறுகோணவடிவிலான அல்லது ஒரு நாற்படியாகக் கொண்ட கியூபேன் அமைப்பினைக் கொண்டுள்ளது. கரிமலித்தியம் கொத்து சேர்மங்களின் பிணைப்பானது, எதிர்மின்னிகளின் தலம் விரிந்த சிக்மா பிணைப்பு மற்றும் குறிப்பிடத்தக்க Li—Li பிணைப்பு ஆகியவற்றை உள்ளடக்கியுள்ளது. மூவிணைய பியூட்டைல்லித்தியத்தில், இலித்தியம்-கார்பன் பிணைப்பானது, அதிக முனைவுத்தன்மையைக் கொண்டிருப்பதால் 40% அயனிப்பிணைப்பின் பண்பினைக் கொண்டுள்ளது. இந்த மூலக்கூறானது, ஒரு கார்பன்எதிரயனியைப் போல் செயல்படுவதால் இது பின்வரும் இரண்டு உடனிசைவு அமைப்புகளைக் கொண்டுள்ளது.

வேதிப்பண்புகள்
--------------

N-பியூட்டைல்லித்தியத்தைப் போன்றே மூவிணைய-பியூட்டைல்லித்தியமும் அமீன்கள் மற்றும் கிளர்வூட்டப்பட்ட C—H சேர்மங்களின் புரோட்டான் நீக்கம் மற்றும் ஆலசன்களுடன் லித்தியத்தால் பரிமாற்றம் போன்றவற்றிற்குப் பயன்படுத்தப்படுகிறது.

இச்சேர்மமும் மற்ற ஆல்கைல்லித்தியம் சேர்மங்களும் ஈதர் வகை கரைப்பான்களுடன் வினைபுரிவது அறியப்பட்டது; இதன் அரைவாழ்வுக்காலமானது, டைஎதில் ஈதரில், 0 °செல்சியசில் இதன் அரைவாழ்வுக்காலமானது 60 நிமிடங்களாகவும், டெட்ராஐதரோஃபியூரானில், −20 °செல்சியசில் 40 நிமிடங்களாகவும் மேலும், டைமீதாக்சீஈத்தேனில் −70 °C செல்சியசில் 11 நிமிடங்களாகவும் உள்ளது.
பின்வரும் உதாரணத்தில், டெட்ராஐதரோஃபியூரானுடன் மூவிணையபியூட்டைல்லித்தியத்தின் வினை காட்டப்பட்டுள்ளது:

மேற்கோள்கள்
-----------

1. ↑  Bartlett, Paul D.; C. Gardner Swain; Robert B. Woodward (1941). "t-Butyllithium". *J. Am. Chem. Soc.* **63** (11): 3229–3230. doi:10.1021/ja01856a501.
2. ↑  Elschenbroich, C. "Organometallics" (2006) Wiley-VCH: Weinheim. ISBN 978-3-527-29390-2
3. ↑  Organometallic reagents: sources of nucleophilic carbon for alcohol synthesis. K. P. C. Vollhardt, N. E. Schore: *Organic Chemistry : Structure And Function*. 3rd edition, 1999, §8.7.
4. ↑  Stanetty, P; Koller, H.; Mihovilovic, M. (1992). "Directed ortho lithiation of phenylcarbamic acid 1,1-dimethylethyl ester (N-BOC-aniline). Revision and improvements". *Journal of Organic Chemistry* **57** (25): 6833–6837. doi:10.1021/jo00051a030.
5. ↑  Fitt, J. J.; Gschwend, H. E. (1984). "Reaction of n-, sec-, and tert-butyllithium with dimethoxyethane (DME): a correction". *Journal of Organic Chemistry* **49**: 209–210. doi:10.1021/jo00175a056.
நாட்ரோன் ஏரியில் பூநாரைகள்
**நாட்ரோன் ஏரி** (**Lake Natron**) ஒரு உப்பு நீர் அல்லது சோடியம் கார்பனேட்டு ஏரியாகும். இது கிழக்கு ஆப்பிரிக்காவின் தான்சானியா நாட்டின் வடக்கில் அருஷா பிரதேசத்தில் கென்யாவின் எல்லைப்புறத்தில் அமைந்துள்ளது. 

இந்த ஏரி முழுவதும் சகதியாக உள்ளது. இது 3 மீட்டர் ஆழம் கொண்டது. நீர் வரத்து பொருத்து இதன் அகலம் கூடும் அல்லது குறையும். மழைக்காலத்தில் நாட்ரோன் ஏரி 57 கிலோ மீட்டர் நீளமும், 22 கிலோ மீட்டர் அகலமும் கொண்டிருக்கும்.  இந்த ஏரியின் வெப்ப நிலை 40 °C (104 °F)க்கு அதிகமாக காணப்படுகிறது. 

உயர் வெப்ப நிலை காரணமாக இந்த ஏரியின் நீர் ஆவியாகி சோடியம் கார்பனேட் எனும் உப்பு ஏரியில் தங்கு விடுகிறது. இதனால் இந்த ஏரி நீரின் காரத்தன்மை-பிஎச் 12 அளவிற்கு மேல் உள்ளது. இதனால் இந்த ஏரியின் நீரை மக்களும், விலங்களும் குடிக்கும் தன்மை அற்றதாக உள்ளது. 

இந்த ஏரியைச் சுற்றியுள்ள மலைகளில் எரிமலைகள் கக்கும் போது செந்நிறம் கொண்ட சோடியம், கார்பனேட்டு மர்ற்றும் சிறிய அளவில் கால்சியம் மற்றும் மக்னீசியம் கொண்ட எரிமலைக் குழம்பு வெளியாகி எரியில் நீரில் கலப்பதால் ஏரி, சகதியுடன், நீர் அடர் சிவப்பு நிறமாக காட்சியளிக்கிறது.காரத் தன்மை கொண்ட இந்த ஏரி நீரில் குறிப்பிட்ட வகை மீன்கள் மட்டும் வாழ்கிறது.மேலும் சிலவகை பாசிகள் வளர்கிறது. எரிக்கு அவ்வப்போது பூநாரைகள் வலசையின் போது வருகிறது.

மேற்கோள்கள்
-----------

1. 1 2 3 4  "Eastern Africa: Northern Tanzania, on the border with Kenya". *World Wildlife Fund*.
2. ↑  "Lake Natron Basin". *Ramsar Sites Information Service*. 25 April 2018 அன்று பார்க்கப்பட்டது.
3. ↑  Our Beautiful Planet: Tanzania's crimson 'stone animal' Natron lake
4. ↑  "Alkaline Environments", authored by W. D. Grant and B. E. Jones, in *Encyclopedia of Microbiology*, editor-in-chief Joshua S. Lederberg, Academic Press, 2010, page 129, accessed 24 November 2014

வெளி இணைப்புகள்
---------------

விக்கிமீடியா பொதுவகத்தில்,  
 ***Lake Natron***   
என்பதின் ஊடகங்கள் உள்ளன. 

* LakeNet Profile
* Think Oink – Save Africa's Flamingos பரணிடப்பட்டது 2013-09-03 at the வந்தவழி இயந்திரம்
* NBC article about Nick Brandt's photos of petrified animals at Natron lake
* "Lake Natron, Tanzania". *Earth Observatory Newsroom*. 1 October 2006 அன்று மூலம் பரணிடப்பட்டது. 17 April 2018 அன்று பார்க்கப்பட்டது.
* நாட்ரோன் ஏரியின் காணொலி
* ஏரியில் சகதி நீரில் சிக்கி மம்மியான பறவைகள்- காணொளி
**மூவெத்தில் பாசுபைட்டு** (*Triethyl phosphite*) என்பது P(OCH2CH3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பெரும்பாலும் P(OEt)3 என்ற சுருக்க வாய்ப்பாட்டால் மூவெத்தில் பாசுபைட்டை அடையாளப்படுத்துவர். நிறமற்ற, மணமற்ற நீர்மமாகக் காணப்படும் இது கரிமவுலோக வேதியியலில் ஓர் ஈந்தணைவியாகவும், கரிமத் தொகுப்பு வினைகளில் ஒரு வினையாக்கியாகவும் பயன்படுத்தப்படுகிறது.

இம்மூலக்கூறு மூன்று ஈத்தாக்சைடு குழுக்களுடன் பிணைக்கப்பட்ட ஒரு பட்டைக்கூம்பு பாசுபரசு(III) மையத்தைக் கொண்டுள்ளது. பாசுபாரிக் அமிலத் தரநிலைக்கு எதிராக இதன் 31பி அணுக்கரு காந்த ஒத்ததிர்வு நிறமாலை சுமார் மில்லியனுக்கு +139 பகுதிகள் என்ற சமிக்ஞையைக் கொண்டுள்ளது.

ஒரு காரத்தின் முன்னிலையில் குறிப்பாக ஒரு மூவிணைய அமீன் முன்னிலையில் பாசுபரசு முக்குளோரைடையும் எத்தனாலையும் சேர்த்து சூடுபடுத்தினால் மூவெத்தில் பாசுபைட்டு உருவாகிறது.

PCl3 + 3 EtOH + 3 R3N → P(OEt)3 + 3 R3NH + Cl−
காரத்தைப் பயன்படுத்தாவிடில் இவ்வினையில் ஈரெத்தில் பாசுபைட்டு ((EtO)2P(O)H) உருவாகும். மூவெத்தில் பாசுபைட்டுடன் தொடர்புடைய பல சேர்மங்கள் இதே முறையில் தயாரிக்கப்படுகின்றன. மூவைசோபுரோப்பைல் பாசுபைட்டு ஓர் உதாரணமாகும்.

ஓர் ஈந்தணைவியாக
---------------

ஒருங்கிணைப்பு வேதியியல் மற்றும் ஒருபடித்தான வினையூக்க வினைகளில் மூவெத்தில் பாசுபைட்டு ஒரு மென்மையான ஈந்தணைவியாகப் பயன்படுத்தப்படுகிறது. இதன் அணைவுகள் பொதுவாக கொழுப்பு நாட்ட்டம் கொண்டும் குறைந்த ஆக்சிஜனேற்ற நிலை உலோகங்களையும் கொண்டிருக்கும். நிறமற்ற அணைவுகளான FeH2(P(OEt)3)4 மற்றும் Ni(P(OEt)3)4 போன்றவை எடுத்துக்காட்டுகளாகும்.

மேற்கோள்கள்
-----------

1. ↑  Ford-Moore, A. H.; Perry, B. J. (1951). "Triethyl Phosphite". *Org. Synth.* **31**: 111. doi:10.15227/orgsyn.031.0111.
2. ↑  Ittel, Steven D. (1990). "Complexes of Nickel(0)". *Inorganic Syntheses* **28**: 98–104. doi:10.1002/9780470132593.ch26. பன்னாட்டுத் தரப்புத்தக எண்:978-0-470-13259-3.

புற இணைப்புகள்
--------------

* WebBook page for C6H15PO3